*Tämä artikkeli käsittelee japanilaista yritystä. Canon on myös katolisen messun keskeisin osa.*

**Canon Inc.** (jap. キヤノン株式会社, **Kiyanon kabushiki-gaisha**) on japanilainen yritys, joka on erikoistunut optisiin laitteisiin, kuten kameroihin, skannereihin, tulostimiin ja kopiokoneisiin. Yhtiön päämaja on Tokiossa, Japanissa.

Historiaa
---------

Hansa Canon, yhtiön ensimmäinen tuote vuodelta 1936.
Canonin historia juontaa juurensa vuoteen 1933, jolloin nuori gynekologi Takeshi Mitarai alkoi teknikkoystäviensä kanssa kehittää kameroita omassa yrityksessään Tokion Minatossa. Vuonna 1937 nimen Precision Optical Industry, Co. Ltd. saaneen yrityksen ensimmäinen tuote oli Japanin ensimmäinen verhosuljinta käyttävä kinofilmikamera, joka jäljitteli varsin tarkasti saksalaista Leicaa. Kamera sai nimen Kwanonin, buddhalaisen armoa symboloivan hahmon mukaan, ja vuonna 1947 sen innoittamana yhtiön nimeksi muutettiin Canon. Vuonna 1940 yritys kehitti röntgenlaitteen, jolla oli merkittävä rooli Japanin tuberkuloosiseulonnassa.

### 1950-luku

Toinen maailmansota vei yrityksen liki konkurssia, kunnes Takeshi Mitarai sai aikaan sopimuksen yhdysvaltalaisten valvontajoukkojen kanssa Canon-kameroiden myynnistä amerikkalaissotilaiden kaupoissa ja postikonttoreissa. Toinen onnenpotku yhtiölle oli Korean sota, jota seuraamaan tulleet länsimaiset kuvaajat huomasivat japanilaisten objektiivien olevan saksalaisten veroisia mutta paljon halvempia. Näin Canon sai luotua mainetta Yhdysvalloissa ja Euroopassa ja avasi näille markkina-alueille tytäryhtiöt 1955 ja 1957. Canon laajensi tuotevalikoimaansa kaitafilmikameroihin ja televisiotuotantotekniikkaan ja toi vuosikymmenen lopulla markkinoille ensimmäisen zoom-objektiivilla varustetun kameran näihin molempiin tuoteryhmiin.

### 1960-luku

Canon FTb -järjestelmäkamera 1960-luvulta.
Canon tuli 1960-luvulla tunnetuksi keskihintaisten kameroiden valmistajana, kun taas kalliimmat kamerat olivat Nikonin vahvaa aluetta. Vuodesta 1959 vuoteen 1963 Canonin liikevaihto kolminkertaistui. Vuonna 1964 Canon laajensi toimistotekniikkaan ja toi markkinoille maailman ensimmäisen toimistolaskukoneen, jossa käytettiin sittemmin standardiksi muodostunutta 10 näppäimen näppäimistöä. Yhdessä Texas Instrumentsin kanssa Canon kehitti ensimmäisen taskulaskimen nimeltä Pocketronic. Canon ryhtyi 1965 myös kopiokoneiden valmistajaksi, kehitti Xeroxin menetelmää parempaa kopiointitekniikkaa ja toi markkinoille maailman ensimmäisen tavallista paperia käyttävän kopiokoneen vuonna 1968.

### 1970-luku

Canon FTb vuodelta 1971.
Canonin myynti ei 1970-luvun taitteessa oikein sujunut. Toimitusjohtaja Ryuzaburo Kakun johdolla toimintoja ryhdyttiin virtaviivaistamaan ja markkinointipanostuksia lisäämään, minkä ansiosta yritys saatiin uuteen nousuun niin, että sen myynti seitsenkertaistui vuodesta 1975 vuoteen 1985. Mikroprosessorilla varustetusta AE-1-mallista tuli vuonna 1976 ensimmäinen järjestelmäkamera, jota mainostettiin televisiossa Yhdysvalloissa, ja erinomaisin tuloksin. Muita 1970-luvun tärkeimpiä tuotteita olivat ensimmäinen ammattikuvaajien tarpeen täyttävä järjestelmäkamera F-1 (1971), Canonac-toimistotietokone (1974) sekä lasertekniikkaan perustuva kopiokone (1975).

### 1980-luku

Canon syrjäytti 1980-luvun alussa Nikonin Japanin suurimpana kameravalmistajana, mutta menetti vuosikymmenen keskivaiheilla asemansa hetkeksi Minoltalle, joka sai etumatkaa automaattitarkennuksen kehittäjänä. Canon nousi uudelleen kameramaailman kärkeen 1980-luvun lopun EOS-sarjallaan.

1970-luvun lopulla Canon pääsi mustesuihkutulostuksen kehityksen kärkeen tarinan mukaan vahingossa syntyneellä keksinnöllä. Vuonna 1982 Canon toi markkinoille henkilökohtaisen kopiokoneen ja elektronisen kirjoituskoneen kilpailemaan IBM:n tuotteiden kanssa. Tämä johti tulostinten, telefax-laitteiden ja työasemien kehittelyyn kasvaville koti- ja toimistotietokonemarkkinoille. Vuosikymmenen mittaan Canon saavutti kopiokoneissa kilpailijansa tarjoamalla laserkopiokoneen, joka maksoi vain kolmanneksen Xeroxin laitteesta. Tietotekniikassa Canon teki 1980-luvulla yhteistyötä Applen kanssa.

### 1990-luku

Canonin kopiokoneiden ja kameroiden myynti alkoi tasaantua 1990-luvun taitteessa, ja vaikeuksia aiheutti myös talouden laskusuhdanne ja Japanin jenin arvon lasku. Pian Fuji ohitti Canonin maailman suurimpana kameravalmistajana. Canon ryhtyi siirtämään tuotantoa Japanin ulkopuolelle osana uutta kansainvälisempää strategiaansa, jonka muuan sivujuonne oli pääsy Venäjän markkinoille 1995 suomalaisen tytäryhtiönsä Oy Canon Ab:n kautta. Tietotekniikassa Canon toimi yhteistyössä IBM:n kanssa ja kehitti tuotteita IBM:n PowerPC-suorittimeen perustuen. Se panosti myös nestekidenäyttöjen kehittelyyn korvaamaan kuvaputket tietokoneissa ja televisioissa.

### 2000- ja 2010-luvut

Canon ir2270 kopiokone ja mustavalkotulostin.
Vuosituhannen vaihteen jälkeen Canonista tuli digitaalisen valokuvauksen ja digivideokuvauksen tärkeimpiin kuuluva kehittäjä, tuotteinaan ammattitasolle ulottuvat EOS-digijärjestelmäkamerat, PowerShot-zoomkompaktikamerat, Ixus-ultrakompaktikamerat ja Pixma-valokuvatulostimet. Täyskokoisen kennon järjestelmissä Canon sai Nikonin rinnalle toiseksi kilpailijakseen Sonyn, joka vuosikymmenen lopulla ohitti Canonin Japanin markkinaosuudessa. Canonilla oli vuonna 2018 kuitenkin yhä noin 40 prosentin osuus koko maailman digikameramarkkinoista.

Vuonna 2011 Canon eteni digitaalisen elokuvatuotannon alalle lanseeraamalla Cinema EOS -kamera- ja objektiivijärjestelmän.

Tuotteet
--------

Nykyisin Canon tunnetaan erityisesti kameroistaan ja optiikastaan, mutta nimen alla valmistuu myös erilaisia toimistotarvikkeita ynnä muuta elektroniikkaa, kuten tulostimia, skannereita, kopiokoneita, fakseja, projektoreita, verkkokameroita ja laskimia.

Digitaalisia järjestelmäkameroita Canon julkaisee sarjanimellä EOS, ja yhtiön niihin suunnitellut objektiivit kuuluvat sarjaan EF. Digitaaliset pokkarikamerat jakautuvat kahteen sarjaan: IXUS ja PowerShot. Canonin videokamerat lukuun ottamatta ammattilaislaitteita valmistetaan LEGRIA-tuotenimen alla. Suurin osa tulostin-, skanneri- ja kopiokonemalleista sekä fakseista kuuluu sarjoihin: PIXMA, SELPHY, i-SENSYS, imageRUNNER, imagePRESS, Océ VarioPrint, CanoScan, ScanFront, DR ja FAX. Multimediaprojekteroita on kaksi linjaa: XEED ja LV. Verkkokamerat kuuluvat linjaan VB. Filmikameroiden tuotannon Canon lopetti 2018.

### Puolijohdeteollisuus

Canon valmistaa myös optisen litografian laitteita puolijohdeteollisuudelle.

Canon on kehittänyt "nanopainatuslitografiaa", jolla se toivoo kilpailevansa ASML:n käyttämän valoetsaustekniikan kanssa. Canon on kehittänyt tekniikkaa 15 vuoden ajan ja sanoo sen olevan "yhden numeron" verran edullisempaa sekä käyttävän 90 prosenttia vähemmän energiaa kuin ASML:n EUV-litografia. Koska valmistusprosessit on optimoitu EUV-tekniikalle tuotantolinjat vaativat myös joitakin muutoksia. Ensimmäisenä käyttökohteena keskitytään NAND-muistipiirien valmistukseen monimutkaisempien mikroprosessorien sijaan.

### Kamerat

*Pääartikkeli: Luettelo Canonin kameroista*
Canon i-Sensys MF237w
### Tietokoneet

Canon on valmistanut MSX-yhteensopivia mikrotietokoneita:

* V-8
* V-10
* V-20
* V-30
* V-30F

Muita tietokoneita:

* Canon AX-1
* Canon AS-100
* Canon CX-1 (BX-3)

Lähteet
-------

1. 1 2 3 4 5 6 7  Canon Inc. - Company Profile, Information, Business Description, History, Background Information on Canon Inc *referenceforbusiness.com*. Viitattu 30.1.2020.
2. 1 2  The History of Canon 1933–1961 *global.canon*. Viitattu 30.1.2020.
3. 1 2  The History of Canon 1962–1975 *global.canon*. Viitattu 30.1.2020.
4. 1 2 3  The History of Canon 1976–1987 *global.canon*. Viitattu 30.1.2020.
5. 1 2 3  The History of Canon 1996– *global.canon*. Viitattu 30.1.2020.
6. ↑  Hillen, Brittany: Sony overtakes Canon and Nikon to lead the full-frame camera market in Japan *dpreview.com*.  2.12.2019. Viitattu 30.1.2020.
7. ↑  Canon Increased Market Share in 2018 But Camera Market Continues to Bleed *petapixel.com*.  8.7.2019. Viitattu .1.2020.
8. ↑  Zhang, Michael: Canon is Officially Done Selling Film Cameras After 80 Years *petapixel.com*.  3.3.2018. Viitattu 2.2.2020.
9. ↑  Ward Zhou: Canon exec shares progress in lithography and views on the Chinese chip market *technode.com*.  16.11.2022. Viitattu 22.2.2023. (englanniksi)
10. ↑  David Keohane, Kana Inagaki: Canon plans to disrupt chipmaking with low-cost "stamp" machine *arstechnica.com*.  29.1.2024. Viitattu 30.1.2024. (englanniksi)
11. ↑  【Canon】 Canon AX-1 *museum.ipsj.or.jp*. Viitattu 29.6.2020. (englanniksi)
12. ↑  Canon AS-100 *old-computers.com*. Viitattu 29.6.2020. (englanniksi)
13. ↑  Canon CX-1 / BX-3 *old-computers.com*. Viitattu 29.6.2020. (englanniksi)

Aiheesta muualla
----------------

* Kuvia tai muita tiedostoja aiheesta **Canon** Wikimedia Commonsissa

* Canonin suomenkieliset sivut

|  |  |  |  |  |  |
| --- | --- | --- | --- | --- | --- |
| 

| * n
* k
* m
Japani Nikkei 225:n yhtiöt |
| --- |
|  |
| 
* Advantest
* Aeon
* Ajinomoto
* Alps Electric Co.
* Amada
* All Nippon Airways
* Aozora Bank
* Asahi Glass
* Asahi Group
* Asahi Kasei
* Astellas Pharma
* Bridgestone
* Canon
* Casio Computer
* Chiba Bank
* Chubu Electric Power
* Chugai Pharmaceutical
* Citizen
* Comsys
* Concordia Financial Group
* Credit Saison
* CyberAgent
* Dai Nippon Printing
* Dai-Ichi Mutual Life Ins.
* Daiichi Sankyo
* Daikin Industries
* Dainippon Sumitomo Pharma
* Daiwa House Industry
* Daiwa Securities Group
* Danippon Screen Manufacturing
* DeNA
* Denki Kagaku Kogyo
* Denso
* Dentsu
* DIC
* Dowa
* East Japan Railway
* Ebara
* Eisai
* Fanuc
* Fast Retailing
* Fuji Electric
* Fuji Heavy Industries
* Fujifilm
* Fujikura
* Fujitsu
* Fukuoka Financial Group
* Furukawa Electric
* GS Yuasa
* Haseko
* Hino Motors
* Hitachi Construction Machinery
* Hitachi
* Hitachi Zosen
* Honda Motor
* Hoya
* Idemitsu Kosan
* IHI
* Inpex
* Isetan Mitsukoshi
* Isuzu Motors
* Itochu
* Japan Airlines
* Japan Exchange Group
* Japan Post
* Japan Steel Works
* Japan Tobacco
* JFE Holdings
* JGC
* JR Nishi-Nihon
* JR Tōkai
* JTEKT
* JX
* Kajima
* Kansai Electric Power
* Kao
* Kawasaki Heavy Industries
* Kawasaki Kisen
* KDDI
* Keisei Electric Railway
* Keyence
* Kikkoman
* Kirin
* Kobe Steel
* Komatsu
* Konami
* Konica Minolta
* Kubota
* Kuraray
* Kyocera
* Kyowa Hakko Kirin
* M3
* Marubeni
* Marui Group
* Mazda Motor
* Meiji
* Mercari
* Minebea
* Mitsubishi
* Mitsubishi Chemical
* Mitsubishi Electric
* Mitsubishi Estate
* Mitsubishi Heavy Industries
* Mitsubishi Logistics
* Mitsubishi Materials
* Mitsubishi Motors
* Mitsubishi UFJ Financial Group
* Mitsui & Co.
* Mitsui Chemicals
* Mitsui Fudosan
* Mitsui Mining & Smelting
* Mitsui O.S.K. Lines
* Mizuho Financial Group
* MS&AD Insurance Group
* Murata MFG
* Namco Bandai
* NEC
* Nexon
* NGK Insulators
* NH Foods
* Nichirei
* Nidec
* Nikon
* Nintendo
* Nippon Electric Glass
* Nippon Paper Industries
* Nippon Steel & Sumitomo Metal
* Nippon Suisan Kaisha
* Nippon Telegraph and Telephone
* Nippon Yusen
* Nissan Chemical Industries
* Nissan Motor
* Nisshin Seifun Group
* Nitto Denko
* NKSJ
* Nomura
* NSK
* NTN
* NTT Data
* Obayashi
* Oji
* Olympus
* Omron
* Oriental Land
* Orix
* Osaka Gas
* Otsuka
* Pacific Metals
* Panasonic
* Rakuten
* Recruit
* Renesas Electronics
* Resona
* Ricoh
* Sapporo
* Secom
* Seiko Epson
* Sekisui House
* Seven + I
* Sharp
* Shimizu
* Shin-Etsu Chemical
* Shionogi & Co.
* Shiseido
* Shizuoka Financial Group
* Showa Denko
* SMC
* SoftBank
* SoftBank Group
* Sojitz
* Sony
* Sumco
* Sumitomo
* Sumitomo Chemical
* Sumitomo Electric Industries
* Sumitomo Heavy Industries
* Sumitomo Metal Mining
* Sumitomo Mitsui Financial Group
* Sumitomo Mitsui Trust
* Sumitomo Osaka Cement
* Sumitomo Realty & Development
* Suzuki Motor
* T&D
* Taiheiyo Cement
* Taisei
* Taiyo Yuden
* Takara
* Takashimaya
* Takeda Pharmaceutical
* TDK
* Teijin
* Terumo
* Toho
* Tokai Carbon
* Tokio Marine
* Tokuyama
* Tokyo Electric Power
* Tokyo Electron
* Tokyo Gas
* Tokyo Tatemono
* Tokyu
* Tokyu Fudosan
* Toppan Printing
* Toray Industries
* Tosoh
* Toyota Motor
* Toyota Tsusho
* Trend Micro
* UBE Industries
* Yahoo Japan
* Yamaha
* Yamaha Motor
* Yaskawa Electric
* Yokogawa Electric
* Yokohama Rubber

 |
|  |
| Päivitetty: 10. tammikuuta 2024 |

 |



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Japani
	+ 2

 |
|  |
| Tieteilijät | 
* CiNii

 |
|  |
| Taiteenala | 
* Museum of Modern Art
* Photographers' Identities

 |

 |